OzLabs/hebrew-wiki-articles huggingface dataset:
Alive (שיר של ג'ניפר לופז)

Alive (בעברית: בחיים) הוא סינגל שהוקלט על ידי הזמרת האמריקאית ג'ניפר לופז, מתוך אלבום הרמיקסים הראשון שלה, J to tha L–O! The Remixes. השיר יצא לאור ב-21 במאי 2002, כסינגל השני מתוך אלבום הרמיקסים.

השיר הגיע למקום ה-18 במצעד השירים העכשוויים למבוגרים, השני במצעד שירי הדאנס קלאב, וה-36 במצעד האירפליי הטרופי.

== רקע וכתיבה ==
השיר נכתב על ידי לופז, כריס ג'וד וקורי רוני, והופק על ידי רוני גם כן, ודני שיי. השיר זכה לביקורות מעורבות מצד מבקרי המוזיקה, חלקן היו חיובית, חלקן היו חלוקות. בנוסף לכך, אתרים רבים כגון אנטרטיינמנט ויקלי, סיקרו את השיר.

לבסוף, הוחלט כי השיר יצורף למיני-אלבום שיצא באותה תקופה, The Reel Me, והקליפ של השיר צורף למהדורת די וי די, שיצאה ביחד עם המיני-אלבום.

== וידאו קליפ ==
הווידאו קליפ המלא שצולם לשיר הועלה לערוץ ה-Vevo של לופז בשנת 2018. בקליפ נראית לופז, באולפן הקלטות, כשהיא שרה את השיר, ומיקרופון לצידה. בין לבין ניתן לראות את לופז עם בן זוגה, מקיימים שגרת יום יום, ולבסוף פוצחים בריב שגורם ללופז לחטוף את ילדתם, ולברוח מן הבית.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי קורי רוני
קטגוריה:שירים מסרטי קולנוע
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B
קטגוריה:סינגלים בהוצאת אפיק רקורדס
נוסחת שלפלי

בגאומטריה לא-אוקלידית, "נוסחת שלפלי" (Schlafli) קושרת בין השינויים בזוויות הדיהדרליות של טטראדר ואורכי צלעותיו לשינוי הנפח שלו. הנוסחה נקראת על שם לודוויג שלֶפלי (Ludwig Schläfli), מתמטיקאי שווייצרי ואחד מיוצרי התאוריה של גאומטריה בממדים גבוהים, אשר גילה אותה במסגרת חקירותיו את הנפח של פאונים לא-אוקלידיים. שלֶפלי ניסח והוכיח את הנוסחה שלו למקרים פרטיים, וזמן רב לאחר מכן Hellmuth Kneser נתן הוכחות לנוסחה הן במקרה של גאומטריה היפרבולית והן במקרה של גאומטריה כדורית.

אחת המוטיבציות לנוסחה היא העובדה שבגאומטריה לא-אוקלידית קיים קשר בין הזוויות הפנימיות של סימפלקס כלשהו לנפח שלו; עובדה זאת עומדת בניגוד למצב בגאומטריה אוקלידית שם יש אפשרות לדמיון בין פאונים כך שאין קשר בין הזויות של הפאון לגודל (שנמדד בנפח) הפאון. למשל, בגאומטריה היפרבולית דו-ממדית קיים משולש שווה-צלעות יחידי (עד כדי איזומטריה).

== ניסוח ==
במקרה של מרחב היפרבולי תלת-ממדי <math>H^3</math>, נוסחת שלפלי מקבלת את הצורה:

<math>K\cdot dV = \frac \sum_{ij}l_{ij}d\alpha_{ij}</math>,

כאשר K היא העקמומיות הקבועה של המרחב ההיפרבולי, <math>l_{ij}</math> היא אורך הצלע שמחברת את הקודקוד i עם הקודקוד j, ו-<math>d\alpha_{ij}</math> הוא השינוי בזווית הדיהדרלית של הצלע ij. נוסחה זהה תקפה גם לגאומטריה כדורית (אלא שהעקמומיות K נעשית חיובית בגאומטריה זו). בעבור המקרה של גאומטריה לא אוקלידית בכל מספר שהוא של ממדים, הנוסחה היא:

<math>(n - 1)K\cdot dV = \sum_{F}V_{n - 2}(F)d\alpha_{F}</math>

כאשר n הוא ממד המרחב, הסימון <math>V_{n - 2}(F)</math> מייצג את הנפח ה- n-2 ממדי של "צלע מוכללת" F, ו- <math>d\alpha_{F}</math> הוא השינוי בזווית הדיהדרלית המוכללת - דהיינו הזווית בין שתי פאות n-1 ממדיות סמוכות שהחיתוך שלהן הוא לאורך הצלע המוכללת F. במקרה הדו-ממדי (n = 2) עם עקמומיות קבועה, נוסחת שלפלי שקולה למשפט גאוס-בונה.

==הערות שוליים==

קטגוריה:גאומטריה לא אוקלידית
ברניקי (בת מרים)

ברניקי הייתה בתם של מרים, בתו של מלך יהודה אגריפס הראשון, ושל יוליוס ארכילאוס בן חלקיה (אולי חלקיה, מפקד הצבא וחברו של אגריפס). היא נולדה לאחר שנת 50 לספירה. לאחר שהוריה התגרשו, היא עברה עם אמה לחיות באלכסנדריה עם בעלה השני, דמטריוס האלבארכוס.

==הערות שוליים==

קטגוריה:בית הורדוס
קטגוריה:קצרמר תולדות עם ישראל
קטגוריה:נשים במאה ה-1
מרים (בת אריסטובולוס)

מרים הייתה בתם של אריסטובולוס, בנם של הורדוס מלך יהודה ומרים החשמונאית, ושל ברניקי, בתה של שלומית, אחותו של הורדוס. היו לה שלושה אחים, הורדוס (מלך כלקיס), אגריפס הראשון ואריסטובולוס הצעיר, ואחות אחת, הרודיאס.

לאחר הוצאתו להורג של אביה בשנת 7 לפנה"ס, אורסה מרים לבנו של דודה אנטיפטרוס, בנו הבכור של הורדוס, אולם לאחר שאנטיפטרוס ביקש מאביו לשנות את סדרי הנישואין שקבע בבית המלוכה, השיא הורדוס את מרים לאנטיפטרוס עצמו.

ייתכן ומרים בת אריסטובולוס היא אותה "מרים" שיוסף בן מתתיהו מציין (לאחר הוצאתו להורג של אנטיפטרוס בשנת 4 לפנה"ס) שהייתה אשתו של בן אחר של הורדוס, האתנארך ארכלאוס, שגירש אותה לטובת נישואין לגלפירה, בתו של ארכלאוס מלך קפודקיה.

==הערות שוליים==

קטגוריה:בית הורדוס
קטגוריה:אצולה יהודית
קטגוריה:נסיכות
קטגוריה:נשים במאה ה-1 לפנה"ס
אופל רקורד P1

אופל רקורד P1 (בגרמנית: Opel Rekord P1) היא מכונית משפחית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1957–1962.

הדגם היה קרוי גם "Opel Olympia Rekord P" בין השנים 1957-1959.

==תצורות "אופל רקורד P1"==
* 4 דלתות - סדאן,
* 2 דלתות - סדאן
* 2 דלתות - קבריולה
* 3 דלתות - סטיישן
* 3 דלתות - מסחרית

==דגמי "אופל רקורד P1"==
* אופל רקורד 1,200 (יוצר בין השנים 1958-1962)
* אופל רקורד 1,500 (מנוע המפיק 45 כ"ס) (יוצר בין השנים 1957-1960)
* אופל רקורד 1,500 (מנוע המפיק 50 כ"ס) (יוצר בין השנים 1959-1960)
* אופל רקורד 1,700 (יוצר בין השנים 1959-1960)
==תאוצות "אופל רקורד P1"==
* בין 0-100 קמ"ש היא 33 שניות (מנוע 1,196 סמ"ק)
* בין 0-100 קמ"ש היא 24 שניות (מנוע 1,488 סמ"ק, המפיק 45 כ"ס) 
* בין 0-100 קמ"ש היא 27 שניות (מנוע 11488 סמ"ק, המפיק 50 כ"ס)
* בין 0-100 קמ"ש היא 20-22 שניות (מנוע 1,680 סמ"ק)

== תמונות ==
<gallery mode="packed" heights="120">
קובץ:EM Opel 5768.jpg | "אופל רקורד P1" בתצורת 2 דלתות 
קובץ:Nationale oldtimerdag Zandvoort 2010, 1960 OPEL 17R4-G, DG-22-43 pic1.JPG | "אופל רקורד P1" בתצורת 4 דלתות 
קובץ:Opel Rekord (16728417496).jpg | "אופל רקורד P1" בתצורת 2 דלתות 
קובץ:Oldtimer Show 2007 - 067 - Opel Rekord P1 Cabrio.jpg | "אופל רקורד P1" בתצורת 2 דלתות - קבריולט 
קובץ:Armaturen Opel Olympia (1959).JPG | "אופל רקורד P1", שנת 1959 - מבט לתא הנהג ולוח מחוונים 
קובץ:Opel Olympia Caravan 1959.jpg | "אופל רקורד P1", שנת 1959 בתצורת סטיישן
קובץ:Opel Olympia Rekord P1 Kombi 2012-09-01 14-30-53.JPG| "אופל רקורד P1", בתצורת סטיישן
קובץ:Trondheim - no-nb digifoto 20150122 00136 NB MIT FNR 19996.jpg | "אופל רקורד P1", בתצורת מסחרית (מימין)
</gallery>

==ראו גם==
* אופל
* אופל אולימפיה רקורד
* אופל רקורד P2
* אופל רקורד A
* אופל רקורד B
* אופל רקורד C
* אופל רקורד D
* אופל רקורד E

==לקריאה נוספת==
* [https://www.car.info/en-se/opel/rekord אופל רקורד - 9 דורות], car.info

==קישורים חיצוניים==

* 
* 
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
P1
קטגוריה:דגמי מכוניות שהושקו ב-1957
קטגוריה:כלי רכב גרמניים
אופל רקורד P2

אופל רקורד P2 (בגרמנית: Opel Rekord P2) היא מכונית משפחית גדולה מתוצרת יצרן הרכב גרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1960–1963.

==תצורות "אופל רקורד P2"==

* 4 דלתות - סדאן
* 2 דלתות - סדאן
* 2 דלתות - קופה 
* 3 דלתות - סטיישן
* 3 דלתות - מסחרית

==דגמי "אופל רקורד P2"==

* אופל רקורד 1,200 
* אופל רקורד 1,500 
* אופל רקורד 1,700
* אופל רקורד 1,700 S

==תאוצות "אופל רקורד P2"==
* בין 0-100 קמ"ש היא 24-27 שניות (מנוע 1,488 סמ"ק)
* בין 0-100 קמ"ש היא 20-22 שניות (מנוע 1,680 סמ"ק, המפיק 55 כ"ס) 
* בין 0-100 קמ"ש היא 20 שניות (מנוע 1,680 סמ"ק, המפיק 60 כ"ס)

== תמונות ==
<gallery mode="packed" heights="120">
קובץ:1962 Opel 17 R2 pic-001.JPG | "אופל רקורד P2", שנת 1962, 2 דלתות
קובץ:1962 Opel 17 R2 pic-003.JPG | "אופל רקורד P2", שנת 1962, 2 דלתות
קובץ:Opel Rekord P2 grey.jpg | "אופל רקורד P2" 
קובץ:Opel Rekord P2, Bj. 1962 (2016-07-02 Sp).JPG | "אופל רקורד P2", שנת 1962, 4 דלתות
קובץ:Opel Rekord P2 at the Közlekedési Múzeum in Hungary (cockpit).jpg | "אופל רקורד P2" - מבט לתא הנהג ולוח מחוונים
קובץ:Opel Coupe, Dutch registration JS-16-08 pic-003.JPG | "אופל רקורד P2", קופה
קובץ:Opel Rekord P2 Coupe 02.jpg | "אופל רקורד P2", קופה 
קובץ:1963 Opel 17S2-AT, 1963 Opel Rekord Coupé, pict5.JPG | "אופל רקורד P2", שנת 1963 - קופה 
קובץ:Opel Rekord P2 Coupe 01.jpg | "אופל רקורד P2", קופה 
קובץ:1963 Opel 17S2-AT, 1963 Opel Rekord Coupé, pict6.JPG | "אופל רקורד P2", קופה, שנת 1963 - מבט לתא הנהג ולוח מחוונים 
קובץ:1962 Opel Caravan P2 fl.jpg | "אופל רקורד P2", שנת 1962 - סטיישן 
קובץ:110 let založení autoklubu v Liberci 13.JPG | "אופל רקורד P2" - סטיישן
קובץ:1962 Opel Caravan P2 rear.jpg | "אופל רקורד P2", שנת 1962 - סטיישן 
קובץ:
</gallery>

==ראו גם==
* אופל
* אופל אולימפיה רקורד
* אופל רקורד P1
* אופל רקורד A
* אופל רקורד B
* אופל רקורד C
* אופל רקורד D
* אופל רקורד E

==לקריאה נוספת==
* [https://www.car.info/en-se/opel/rekord אופל רקורד - 9 דורות], car.info

==קישורים חיצוניים==

* (דגם קופה)
* 
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
P2
קטגוריה:דגמי מכוניות שהושקו ב-1960
קטגוריה:כלי רכב גרמניים
סופיה מגדלנה מברנדנבורג-קולמבך

סופיה מגדלנה מברנדנבורג-קולמבך (בגרמנית: Sophie Magdalene von Brandenburg-Kulmbach; 28 בנובמבר 1700 – 27 במאי 1770), הייתה אשתו של כריסטיאן השישי, מלך דנמרק.

==ביוגרפיה==
סופיה מגדלנה נולדה ב-ארמון שנברג, מרקיזות ברנדנבורג-קולומבך ב-28 בנובמבר 1700, לכריסטיאן היינריך, מרקיז ברנדנבורג-ביירוית-קולמבך ולסופיה כריסטינה מוולפשטיין, בתם של אלברכט פרידריך, רוזן וולפשטיין וסופיה לואיזה, רוזנת קסטל-רמהילד. בצעירותה היא גדלה בחצרה של כריסטיאנה אברהרדינה מברנדנבורג-ביירוית, שהייתה מלכת פולין ואשתו של אוגוסט השני, מלך פולין.

פרדריק הרביעי, מלך דנמרק שלח את בנו כריסטיאן, נסיך הכתר של דנמרק למסע ברחבי אירופה בלוויית מנהל משק הבית שלו, אולריק אדולף הולשטיין, על מנת למצוא לעצמו כלה, והלה החליט ללא היסוס להינשא לסופיה מגדלנה. השניים נישאו ב-7 באוגוסט 1721, כאשר כריסטיאן היה עדיין נסיך הכתר, וטקס הנישואין התקיים בפרץ' (Pretzsch) שסקסוניה.

בשנת 1730 מת חמיה פרדריק הרביעי, מלך דנמרק, ובעלה הוכתר ככריסטיאן השישי, מלך דנמרק. סופיה מגדלנה הייתה מאוד לא פופולרית בדנמרק, ותוארה כגאה, יהירה ובזבזנית. בנוסף, היא דיברה אך ורק בגרמנית, ולא למדה מעולם דנית. בנה, שהתלהב מהלשון והתרבות הדנית, נקרא על ידה בבוז הנסיך הדני. סופיה מגדלנה ובעלה היו דתיים אדוקים, וגרמו לתחושת דחייה וניכור מחצר המלוכה בקרב העם.

כתר חדש נעשה לסופיה מגדלנה, משום שלא רצתה ללבוש את הכתר שהיה למלכה אנה סופיה ראוונטלו השנואה. בשל אהבתו העזה של כריסטיאן השישי לסופיה מגדלנה, הוא בנה לכבודה את הטירות כריסטיאנסבורג, פרידריכרוס, הירשהולם וזופינברג. בעניינים הציבוריים הייתה לסופיה מגדלנה השפעה ניכרת, שנמשכה גם בתקופת שלטונו של בנה, ובין השאר היא הייתה אחראית על פיטוריו של המרשל אדם גוטלוב פון מולטקה.

לאחר מות בתה לואיזה היא שידכה לחתנה ארנסט פרידריך השלישי, דוכס סקסוניה-הילדבורגהאוזן, שעליו הייתה לה השפעה מאוד גדולה, את אחייניתה כריסטינה סופיה שרלוטה מברנדנבורג-ביירוית. באופן כללי, היו לה יחסים קרובים מאוד עם משפחתה, ומאוחר יותר היא הביאה את אמה סופיה כריסטינה מוולפשטיין ואת אחותה סופיה קרולינה מברנדנבורג-קולמבך לדנמרק. נדיבותה של המלכה למשפחתה הכבידה גם על האוצר הדני. בשנת 1766 מת בעלה כריסטיאן השישי, מלך דנמרק, ובנה פרדריק החמישי, מלך דנמרק עלה לשלטון במקומו. בתקופת אלמנותה היא בילתה בעיקר בטירת הירשהולם, וב-27 במאי 1770 היא מתה בארמון כריסטיאנסבורג.

==משפחתה==
ב-7 באוגוסט 1721 התחתנה סופיה מגדלנה עם כריסטיאן השישי, מלך דנמרק, ממנו נולדו לה 3 ילדים:
* פרדריק החמישי, מלך דנמרק (1723–1766)
* לואיזה, נסיכת דנמרק (1724)
* לואיזה, נסיכת דנמרק (1726–1756), התחתנה עם ארנסט פרידריך השלישי, דוכס סקסוניה-הילדבורגהאוזן

== אילן יוחסין ==

==קישורים חיצוניים==

* 

קטגוריה:נשות מלכי דנמרק ונורווגיה
קטגוריה:בית הוהנצולרן
קטגוריה:ילידות 1700
קטגוריה:נפטרות ב-1770
אופל קדט A

אופל קדט A (בגרמנית: Opel Kadett A) היא מכונית משפחתית, 2 דלתות, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1962–1965.

סך הכול יוצרו 649,512 יחידות.
==תצורות "אופל קדט A"==
* 2 דלתות - סדאן
* 2 דלתות - קופה
* 3 דלתות - מסחרית

== תמונות ==
<gallery mode="packed" heights="100">
קובץ:Opel kadett a h sst.jpg | "אופל קדט A"
קובץ:Kadett-A-01.jpg | "אופל קדט A"
קובץ:Opel 10 KD 2 Kadett p7.JPG | "אופל קדט A" - מבט לתא הנהג
קובץ:Opel Kadett A, Bj. 1964 (2017-06-11 Foto Sp).JPG | "אופל קדט A", שנת 1964
קובץ:Opel 10 KD 2 Kadett p1.JPG | "אופל קדט A"
קובץ:Kadett-A-10.jpg | "אופל קדט A" - מבט לתא הנהג
קובץ:Opel Kadett A Coupé ca 1964 993cc rear three quarters.JPG | "אופל קדט A", שנת 1964 - קופה
קובץ:Opel Kadett A Coupé ca 1964 993cc.JPG | "אופל קדט A", שנת 1964 - קופה
קובץ:Coupe - Opel Kadett A.jpg | "אופל קדט A" - קופה
קובץ:Opel Kadett A CarAVan aka Kombi.jpg | "אופל קדט A" -דגם סטיישן
קובץ:Opel Kadett A Kombi 1963 schräg 2.JPG | "אופל קדט A", שנת 1963 -דגם סטיישן
</gallery>

==ראו גם==
* אופל
* אופל קדט B
* אופל קדט C
* אופל קדט D
* אופל קדט E
* אופל קפיטן
* אופל אדמירל

==קישורים חיצוניים==

* (דגם סטיישן)
* (דגם סדאן)
* [http://www.opel.com/ אופל], האתר הבינלאומי

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות מסחריות
קדט A
קטגוריה:דגמי מכוניות שהושקו ב-1962
קטגוריה:כלי רכב גרמניים
אילדיקו אניידי

אילדיקו אניידי (בהונגרית: Enyedi Ildikó; נולדה ב-15 בנובמבר 1955; ילידת בודפשט, הונגריה) היא במאית קולנוע, תסריטאית ומרצה הונגריה, זוכת פרס דוב הזהב בפסטיבל הקולנוע של ברלין 2017.

== קורות חיים ==
נולדה לגאוגרף גיורגי אניידי ואירן פארדי. ב-1974 למדה באוניברסיטת מונפלייה בצרפת. בין השנים 1975–1978 למדה באוניברסיטה לכלכלה מרקס קרולי בבודפשט. בשנים 1979–1984 למדה בבית הספר הגבוה לאמנויות התיאטרון והקולנוע בבודפשט והייתה תלמידתו של האמן הרב תחומי המוערך בארצו פברי זולטן. בין השנים 1978–1984 הייתה חברת קבוצת האמנים אינדיגו. מ-1984, שימשה כעוזרת במאי ב-Mafilm, חברת הסרטים הוותיקה ביותר ואחת הגדולות בהונגריה. היא יצרה סרטים קצרים בסטודיו באלאס בלה (Balázs Béla).

מאז 1989, היא מרצה בבית הספר הגבוה לתיאטרון וקולנוע בבודפשט שבו למדה. ב-1992 וב-1994 שימשה כחברה בוועדת השופטים בפסטיבל הקולנוע הבינלאומי בברלין. בשנת 2011 הוענק לה דוקטורט באוניברסיטה לאמנויות התיאטרון והקולנוע בבודפשט.

בסטודיו באלאס בלה יצרה בעיקר סרטים קצרים. על סרטה העלילתי הראשון, המאה ה-20 שלי זכתה בפרס הראשון- פרס מצלמת הזהב בפסטיבל הקולנוע בקאן 1989.

אניידי נשואה לווילהלם דורסטה (Droste), היסטוריון חוקר של הספרות הגרמנית, סופר ומתרגם. להם שני ילדים.

== הסרטים שביימה ==
* פלירט/היפנוזה (1980)
* הצופה (1981)
* אביר הורד (1984)
* ספרים חדשים (1985)
* החפרפרת (1985)
* הפלישה (1985)
* הטפשות אינה מכשול (1986)
* המאה ה-20 שלי (1989; בימוי ותסריט)
* סיוטים (1988)
* מסע החורף (1991)
* הצייד הפלאי (1994; בימוי ותסריט)
* המפעל (1995)
* תאמאש ויולי (1997; בימוי ותסריט)
* סימון מאגוש (1998; בימוי, תסריט והפקה)
* מדינה וספרות (1999)
* מאירופה לאירופה (2004)
* מה כל זה היה? (2004)
* אהבה ראשונה (2008; תסריט ובימוי)
* תרפיה (2012)
* על גוף ונפש (2017)
* סיפורה של אשתי (2021; תסריט ובימוי)

== פרסים ==
דוב הזהב]]
* ג'ין הענקת פרס מוסקוביץ (1989)
* פרס מיוחד בפסטיבל אדינבורו ופסטיבל לאס וגאס (1989)
* פרס מבקרי הקולנוע (1990, 2000)
* פרס באלאס בלה (1991)
* פרס ראשון בפסטיבל נויברנדנבורג לקולנוע תיעודי (1993)
* פרס הבמאי הטוב ביותר, על סרטה סימון מאגוש (1999)
* פרס התסריט הטוב ביותר בפסטיבל סלרנו (2000)
* עיטור האמן המצטיין בהונגריה (2000)
* פרס דב הזהב (פרס ראשון בפסטיבל הסרטים הבינלאומי בברלין) (2017): על סרטה "על גוף ונפש"
* פרס פרימה פרימיסימה (2017)
* מדליית זהב פרס (2017)

== קישורים חיצוניים ==

* 
* [http://www.filmkatalogus.hu/Enyedi-Ildiko--sz2223  קטלוג הסרטים בהונגרית]

== הערות שוליים ==

קטגוריה:במאיות קולנוע הונגריות
קטגוריה:תסריטאי קולנוע הונגרים
קטגוריה:בוגרות האוניברסיטה לאמנויות התיאטרון והקולנוע
קטגוריה:בודפשט: אישים
קטגוריה:הונגריות שנולדו ב-1955
קטגוריה:הונגרים שנולדו ב-1955
קלאופטרה הירושלמית

קלאופטרה הירושלמית (חייתה במאה ה-1 לפנה"ס) הייתה אשתו החמישית (מתוך עשר) של הורדוס מלך יהודה.

יוסף בן מתתיהו מזכיר את קלאופטרה פעמיים בלבד, ובהן ציין שהייתה בת ירושלים.
היא נישאה להורדוס בשנת 27/28 לפנה"ס וילדה לו שני בנים: הורדוס ופיליפוס, שגדל והתחנך ברומא ולאחר מות אביו הפך לטטרארך של ארץ היטורים וטרכון.

העובדה שהורדוס ציין את בנה פיליפוס כשלישי בסדר יורשיו, מצביעה על כך שככל הנראה נישא לה לאחר שנישא למלתקי השומרונית, ושכמותה, היא לא הייתה מעורבת בתככים שהביאו אותו לפגוע בנשותיו הבולטות ובילדיהן.

מאחר שפיליפוס היה בוגר מספיק בזמן מותו של אביו (בשנת 4 לפנה"ס), כדי שאוגוסטוס יפקיד בידיו חלק גדול מממלכת הורדוס, סביר שהורדוס נשא את קלאופטרה לא אחרי שנת 22 לפנה"ס.

מאחר שיוספוס מציין את בנה הורדוס לפני פיליפוס, הדבר עשוי להצביע על כך שהוא היה הבכור, אולם ייתכן והוא ציין את שמו רק משום שהוא זהה לשם אביו. העובדה שהורדוס הבן לא נכלל בצוואת אביו, עשויה להצביע על כך שהוא היה עדיין קטין בשנת 4 לפנה"ס. במידה והורדוס היה הבכור, אין זה ברור מדוע יוספוס מציין את פיליפוס בלבד כמי שהתחנך ברומא, אלא אם הורדוס מת עוד בהיותו ילד.

==קישורים חיצוניים==

==הערות שוליים==

קטגוריה:בית הורדוס
קטגוריה:מלכות רעיות
קטגוריה:ירושלים: אישים
קטגוריה:אישים שחיו במאה ה-1
יחסי אנגולה–מקסיקו

יחסי אנגולה–מקסיקו הם היחסים הדו-צדדיים בין רפובליקת אנגולה לבין המדינות המקסיקניות המאוחדות.

==היסטוריה==
אנגולה היא מדינה צעירה יחסית שקיבלה את עצמאותה מפורטוגל בנובמבר 1975. מקסיקו הכירה במהירות באנגולה וכוננה עמה יחסים דיפלומטים כבר בינואר 1976. מיד לאחר שאנגולה קיבלה את עצמאותה, נכנסה המדינה למלחמת אזרחים שהסתיימה רק ב-2002. לקראת סוף המלחמה, ב-1997 פתחה אנגולה שגרירות במקסיקו סיטי.

בשנת 2009, מקסיקו פתחה שגרירות בלואנדה. עם זאת, בשל המשבר הכלכלי העולמי השגרירות המקסיקנית בלואנדה נסגרה חודשים אחדים לאחר הקמתה. בשנת 2014, במהלך ביקורו של שר החוץ המקסיקני חוסה אנטוניו מייד באנגולה, הוא הצהיר כי שגרירות מקסיקו באנגולה תיפתח מחדש. אולם נכון לשנת 2017, השגרירות טרם נפתחה.

==מסחר==
הסחר הדו-צדדי בין שתי המדינות הסתכם בכ-82 מיליון דולר בשנת 2015. אנגולה היא שותפת הסחר ה-89 בגודלה של מקסיקו בעולם ושלישית בגודלה באפריקה.

==יחסים דיפלומטים==
אנגולה מחזיקה בשגרירות במקסיקו סיטי. מאידך, מקסיקו מיוצגת באנגולה על ידי שגרירותה באבוג'ה שבניגריה, והיא בעלת קונסוליה לשם כבוד בלואנדה.

==ראו גם==
*יחסי חוף השנהב-מקסיקו

==הערות שוליים==
קרחון אלטימיר

קרחון אלטימיר (באנגלית: Altimir Glacier; בבולגרית: ледник Алтимир) הוא קרחון שאורכו 4.8 ק"מ ורוחבו 5.5 ק"מ הנמצא על מורדותיו של רכס אוסטרית' על האי אנוורס שבארכיפלג פאלמר, שבאנטארקטיקה. 

הקרחון זורם לכיוון צפון לעבר מפרץ דאלצ'ב היוצא ממפרץ פורנייר, מזרחית לנקודת סטודנה. גובהו של הקרחון 717 מטרים מעל פני הים.

== היסטוריה ומקור השם ==

הקרחון מופה לראשונה על ידי הסקר הבינלאומי הבריטי (British Directorate of Overseas Surveys) בשנת 1980. הקרחון נקרא על שם הכפר אלטימיר שבצפון מערב בולגריה.

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=136907 קרחון אלטימיר] באתר SCAR של ממשלת אוסטרליה
* [https://mapcarta.com/29388218 תצלום לוויין של קרחון אלטימיר]

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== הערות שוליים ==

אלטימיר
קטגוריה:ערכים עם קואורדינטות
קטגוריה:בולגריה באנטארקטיקה
קרחון אליס

קרחון אליס (באנגלית: Alice Glacier) הוא קרחון במזרח אנטארקטיקה.

הקרחון זורם לכיוון מזרח מרכס המלכה אלכסנדרה, והמהווה יובל של קרחון בירדמור. אורכו של הקרחון כ-21 ק"מ.

==היסטוריה ומקור השם==
הקרחון התגלה על ידי משלחת נמרוד הבריטית (שחקרה את אנטארקטיקה בין השנים 1907–1909) בפיקודו של ארנסט שקלטון.
שקלטון קרא לקרחון על שם אליס, אמו של אריק מרשל, חבר במשלחת של שקלטון.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:270 קרחון אליס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=222&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אליס] באתר SCAR של ממשלת אוסטרליה
* [https://geographic.org/geographic_names/antname.php?uni=270&fid=antgeo_101 תצלום לוויין של קרחון אליס]

== הערות שוליים ==

קטגוריה:ערכים עם קואורדינטות
אליס
קטגוריה:הממלכה המאוחדת והאזור האנטארקטי
הקורפוס ה-11 (האימפריה העות'מאנית)

הקורפוס ה-11 (בטורקית: 11 nci Kolordu or On Birinci Kolordu) היה קורפוס של צבא האימפריה העות'מאנית אשר לחם בחזית הקווקזית.

==היסטוריה==
ב-1911 עבר צבא האימפריה העות'מאנית רפורמה אשר במסגרתה הוקמו בו קורפוסים. הקורפוס ה-11 הוקם גם כן כחלק מתהליך זה, והוצב בעיר ואן. מפקדו הראשון היה גאליפ פאשא. עם כניסתה של האימפריה העות'מאנית למלחמת העולם הראשונה, מונה אבדילקרים פאשא למפקדו. ביולי 1915, בסמוך לעיר מלזגירט, לחם הקורפוס ה-11 ביחידות הארמייה הקווקזית של צבא האימפריה הרוסית תחת פיקודו של ניקולאי יודניץ'. קרב מנזיקרט הסתיים ללא הכרעה ברורה, תוך מניין נפגעים רב לשני הצדדים. במהלך מתקפת ארזורום נחל הקורפוס תבוסה קשה ואבדילקרים פאשא הועבר מתפקידו. כמפקדו החדש של הקורפוס מונה סלהאטין עדיל, אר פיקד עליו עד פירוקו באוקטובר 1916.

==מפקדים==
* גאליפ פאשא (1911–1914)
* אבדילקרים פאשא (1914 - 1916)
* סלהאטין עדיל (1916 - עד הפירוק)

==לקריאה נוספת==
<div style="direction: ltr;">
*
*
* 
</div>

11
קטגוריה:האימפריה העות'מאנית: היסטוריה צבאית
נבחרת רוסיה בבנדי

רוסיה באליפות העולם 2012
רוסיה באליפות העולם 2016
נבחרת רוסיה בבנדי (ברוסית: Сборная России по хоккею с мячом) היא הנבחרת הלאומית של רוסיה ומייצגת אותה בטורנירים בינלאומיים בבנדי.

הנבחרת נחשבת לאחת הטובות בעולם. רוסיה מעולם לא סיימה מתחת למקום השלישי באליפות העולם והיא זכתה באליפות העולם בבנדי 12 פעמים בשנים 1999, 2001, 2006, 2007, 2008, 2011, 2013, 2014, 2015, 2016, 2018, 2019. בשילוב עם 14 הזכיות של הנבחרת הסובייטית, שום מדינה לא הייתה מוצלחת כמו רוסיה באליפות העולם בבנדי.
== היסטוריה ==
הנבחרת הוקמה הנבחרת האימפריה הרוסית בשנת 1907. לאחר הקמת ברית המועצות הייתה לנבחרת רוסיה הסובייטית ועד 1991 הייתה כחלק מנבחרת ברית המועצות, אף שבאופן רשמי הנבחרת ייצגה את רוסיה הסובייטית. 

רוסיה הייתה לחברה בפדרציה הבינלאומית לבנדי בעקבות פירוקה של ברית המועצות בשנת 1991.
==מאמני הנבחרת==
{| class="wikitable"
|-
! שם
! תקופה 
|-
| יבגני מנקוס
| 1992—1994
|-
| ואלרי אייכוולד
| 1995—1997
|-
| ולדימיר יאנקו
| נובמבר 1997 — 15 בפברואר 2002
|-
| אלכסנדר ציגאנוב
| 15 בפברואר 2002 — 9 בספטמבר 2003
|-
| יורי פוקין
| 9 בספטמבר 2003 — 17 במרץ 2004
|-
| ולדימיר יאנקו
| 17 במרץ 2004 — 22 בנובמבר 2006
|-
| סרגיי לומאנוב
| 22 בנובמבר 2006 — 23 באוקטובר 2007
|-
| ולדימיר יאנקו
| 23 באוקטובר 2007 — 15 בספטמבר 2009
|-
| סרגיי פירסוב
| 15 בספטמבר 2009 — 23 באוגוסט 2012
|-
| מיכאיל יורייב
| 23 באוגוסט 2012 — 18 בפברואר 2015
|-
| סרגיי מיאוס
| 18 בפברואר 2015 — 18 במאי 2017
|-
| מיכאיל יורייב
| 18 במאי 2017 —
|}

== קישורים חיצוניים ==
* 

קטגוריה:בנדי
קטגוריה:נבחרות רוסיה
רוסיה
רגיסטרציה (עיבוד תמונה)

רישום וסיכום של חשיפות מרובות של אותה סצנה משפרים את יחס האות לרעש, ומאפשרים לראות דברים שקודם לכן לא היה ניתן לראות. בתמונה זו נראים האלפים הרחוקים, למרות שהם נמצאים עשרות קילומטרים לתוך האובך
בעיבוד תמונה, רגיסטרציה (באנגלית: Image registration) הוא אלגוריתם של מיפוי מידע חזותי דומה, המתקבל ממקורות שונים, למערכת קואורדינטות אחת. הנתונים עשויים להתקבל מצילומים של תוכן חזותי מזוויות שונות, ממיקומים שונים, מחיישנים שונים, או בתנאי תאורה שונים ועוד. 

התהליך משמש בראייה ממוחשבת, בהדמיות רפואיות, בזיהוי אוטומטי של מטרות צבאיות ובניתוח תצלומי אוויר. הרגיסטרציה הכרחית כדי שתהיה אפשרות להשוות או לשלב את הנתונים המתקבלים ממדידות שונות.

כאשר מנסים להשוות בין שתי תמונות שחלו ביניהם שינויים, אם בשל השינוי בחיישן הדוגם את הנתונים, ואם בשל שינוי בנתונים עצמם, יש להפעיל אלגוריתם מיוחד שינסה לבצע מיפוי של התמונות השונות אחת לשנייה, ולהתאים אותן למערכת צירים אחת.

ברוב המקרים אלגוריתם הרגיסטרציה ינסה למצוא סטים של נקודות בולטות, אותם הוא ינסה להתאים בשתי התמונות. לאחר שיצליח להתאימן, יהיה עליו למצוא מודל גאומטרי שינסה לבצע טרנספורמציה של הנקודות ולהכליל את המודל הגאומטרי לגבי כל תמונה.

הרגיסטרציה היא שלב מקדים בביצוע גילוי תנועה בווידאו, בחילוץ מידע מסדרה של תמונות מעורפלות לתמונה אחת ברורה, או באנליזה רפואית לאיתור פתלוגיות באיברים שונים.

==קישורים חיצוניים==

קטגוריה:ראייה ממוחשבת
קטגוריה:דימות רפואי
מלתקי

מלתקי (ביוונית: Μαλθάκη; נפטרה בשנת 4 לפנה"ס) הייתה אשתו הרביעית של הורדוס מלך יהודה.

מלתקי הייתה שומרונית, וייתכן שהורדוס הכיר אותה ונשא אותה לאשה כבר בשנת 28 לפנה"ס, כאשר שכב חולה בעיר סמריה (שומרון), לאחר שהוציא להורג את אשתו השנייה, מרים החשמונאית. היוזמה לנישואין ככל הנראה הייתה של מקורביו, זאת כדי להשכיח את זכר אשתו המתה. בנישואיו למלתקי, עבר הורדוס על האיסור המפורש לשאת נשים נוכריות (כולל שומרוניות), שנתקבל בימי עזרא ונחמיה.

מלתקי הייתה אמם של הבנים ארכלאוס (אתנארך), הורדוס אנטיפס (טטרארך) והבת אולימפיאס, שנישאה ליוסף, בנו של יוסף אחי הורדוס. שני הבנים התחנכו ברומא.

לאחר מותו של הורדוס, בשנת 4 לפנה"ס, יצא ארכלאוס לרומא, בלווית אמו, כדי להיאבק על הירושה, אולם מיד אחריו יצא גם אנטיפס לרומא כדי לתבוע את זכותו למלוכה ואף השיג לשם כך את תמיכת אמו. בזמן שבניה נמצאו בבוררות לפני הקיסר אוגוסטוס לגבי צוואת אביהם, חלתה מלתקי ונפטרה ברומא.

==קישורים חיצוניים==

==הערות שוליים==

קטגוריה:הורדוס
קטגוריה:בית הורדוס
קטגוריה:אישים שומרונים
קטגוריה:נשים במאה ה-1 לפנה"ס
סגנון ברנקובאני

[[מנזר חורזו, דוגמה מובהקת לאדריכלות ברנקוביאנית]]
[[כנסיית סטאוורופולאוס בבוקרשט, עוד דוגמה מובהקת לאדריכלות ברנקוביאנית]]
ה[[כנסייה הישנה במנזר סינאיה]]
[[ארמון מוגושואיה, מבט מכיוון גן הוורדים]]
סגנון ברנקוביאני או אומנות ברנקוביאנית (ברומנית: stilul brâncovenesc או artă brâncovenească) הוא הכינוי לזרם אומנותי באדריכלות ובאומנויות פלסטיות, שהתפתח בנסיכויות הרומניות בתקופתו של השליט קונסטנטין ברנקוביאנו (1688-1714).

היסטוריונים של אומנות מקשרים את הסגנון הברנקוביאני עם הרנסאנס המערבי, לכן משתמשים לעיתים במינוח בארוק ברנקוביאני. האדריכלות הברנקוביאנית שימשה בעיקר בבניית מנזרים וכנסיות, אך יש גם דוגמאות יפות של אומנות חילונית: ארמון מוגושואיה, ארמון פוטלוג'י, ועוד.

הסגנון הברנקוביאני, שנפוץ בנסיכויות הרומניות מן המחצית הראשונה של המאה ה-17, הוא שילוב של כמה סגנונות קדומים יותר: רומי, ביזנטיני וכן השפעות גותיות. לסגנון הברנקוביאני יש המשך משלהי המאה ה-19, פרי יוזמתו של האדריכל יון מינקו, הקרוי בשם "סגנון ברנקוביאני חדש" או "הסגנון הרומני החדש".

== קישורים חיצוניים ==

* [http://ziarullumina.ro/asezamintele-brancovenesti-din-capitala-23191.html Aşezămintele brâncoveneşti din Capitală] 
* [https://artistiromani.wordpress.com/2008/09/22/stilul-brancovenesc/ Arta din România] 
* [http://didactica.genesis.ro/arta-brancoveneasca-inovatie-esteica-istoria-artei-romanesti/ Arta brâncovenească – inovație și esteică în Istoria Artei Românești] 

קטגוריה:אסכולות באמנות
קטגוריה:רומניה: תרבות
יחסי אורוגוואי – ארצות הברית

יחסי אורוגוואי – ארצות הברית הם היחסים הדיפלומטיים שבין הרפובליקה המזרחית של אורוגוואי לבין ארצות הברית של אמריקה.

== היסטוריה ==
החל משנות ה-90 של המאה ה-18 ניסתה אורוגוואי לרקום קשרים עם ארצות הברית על מנת להתמודד עם הנוכחות הבריטית המשמעותית במדינה. ארצות הברית הגיבה בצורה ידידותית.

בשנת 2002 הקימו שתי המדינות ועדה משותפת לענייני סחר והשקעות (JCTI), על מנת לשתף רעיונות בנושאים שונים. עד לחתימה על הסכם אזור הסחר החופשי של אמריקה הוועדה המשותפת לשתי המדינות סיכמה על שישה נושאים שונים: הגנה על קניין רוחני, השקעות, עבודה, סביבה ומסחר. בסוף 2004 חתמו שתי המדינות על הסכם שמיים פתוחים שאושר במאי 2006. בחודש נובמבר 2005 נחתם הסכם השקעה דו-צדדי (BIT) שנכנס לתוקף ב-1 בנובמבר 2006. יותר מ-80 חברות בבעלות אמריקאית פועלות באורוגוואי.

אורוגוואי משתפת פעולה עם ארצות הברית בענייני אכיפת החוק, כגון מאמצים אזוריים למאבק בסחר בסמים ובטרור, והיא גם פעילה מאוד בתחום זכויות האדם.

מאז 1999 ועד תחילת 2003, אזרחי אורוגוואי היו פטורים מחובה לוויזה בעת כניסתם לארצות הברית במסגרת תוכנית פטור מוויזה שהובילו שתי המדינות. פטור זה בוטל ב-16 באפריל 2003.

תחת שלטון טבארה ואסקז, נשיא אורוגוואי מאז 2005, לאורוגוואי יש עמדות שונות מאוד במספר נושאים מאלה של ארצות הברית.

== ראו גם ==
* יחסי אורוגוואי–ישראל
* יחסי אורוגוואי-הונדורס
* יחסי אורוגוואי-גרמניה

== קישורים חיצוניים ==

* [https://history.state.gov/countries/uruguay%7Cהיסטוריה היסטוריה של יחסי אורוגוואי–ארצות הברית]
יחסי אורוגוואי–פורטוגל

יחסי אורוגוואי–פורטוגל הם היחסים הדיפלומטיים הרשמיים שבין הרפובליקה האוריינטלית של אורוגוואי לבין הרפובליקה הפורטוגלית. שתי המדינות הן ריבוניות וחברות מלאות בארגונים: האומות המאוחדות, האיחוד הלטיני וארגון המדינות האיברו-אמריקאי.

== היסטוריה ==
עוד מאז התקופה הקולוניאלית מחזיקה פורטוגל אינטרסים באזור ריו דה לה פלאטה, מערכת היחסים שלה עם "בנדה אוריינטל" (הכינוי הפורטוגלי לחבל הארץ אורוגוואי) החלה בשנת 1680, כאשר הוקמה שם מושבה פורטוגלית - קולוניה דל סקרמנטו. במשך שנים אחדות היה האזור חלק (דה פקטו) מהאימפריה הפורטוגזית, הוא היה חלק מפרובינציית ציספלאטין.

פורטוגל ואורוגוואי נהפכו (לדברי ממשלת אורוגוואי) ל"שותפות סחר חשובות", ובהחלט הסחר בין שתי המדינות מתפתח באופן תמידי. לשם פיתוח הסחר הוקמה לשכת סחר בין שתי המדינות במונטווידאו.

בשנת 2009 חתמו שתי המדינות על הסכם חילופי מידע בנושא מס, ההסכם כלל בתוכו אמנה למניעת כפל מס.

== ייצוג ==
* פורטוגל מיוצגת באורוגוואי בדרג השגרירות באמצעות שגרירות רשמית שהיא מחזיקה במונטווידאו, בירת המדינה.
* אורוגוואי מיוצגת בפורטוגל בדרג השגרירות באמצעות שגרירות רשמית שהיא מחזיקה בליסבון, בירת המדינה. אורוגוואי מיוצגת בפורטוגל גם בדרג הקונסולרי באמצעות קונסוליה רשמית שהיא מחזיקה בפורטו.

==קישורים חיצוניים==

== הערות שוליים ==
קנגה

קנגה (באנגלית: Kanga) היא דמות בדיונית בסדרת ספרי וסרטי פו הדב מאת אלן אלכסנדר מילן. קנגה היא נקבת קנגורו ואמו המסורה של רו. השניים מתגוררים בבית ליד חלקת החול בחלקו הצפון-מערבי של היער. קנגה היא הדמות הנקבית היחידה המופיעה בספרים. דמותה מבוססת על צעצוע בובה ממולאת שהייתה שייכת לבנו של מילן, כריסטופר רובין מילן.

בעת הגעתם של קנגה ורו ליער, בפרק השביעי של הספר פו הדב, סבורים כולם שקנגה היא חיה פראית, אך עד מהרה מגלים שאין זו האמת ומתיידדים איתה. בספרי פו הדב, כאשר מגיע טיגר ליער, היא מקבלת אותו בברכה לביתה, מנסה למצוא עבורו מזון החביב עליו ומתירה לו לחיות יחד איתה ועם רו. לאחר מכן מתייחסת קנגה לטיגר באותו אופן בו היא מתייחסת לבנה.

קנגה היא טובת לב, נינוחה, סבלנית וצייתנית. היא אוהבת שהדברים נקיים ומסודרים ומעניקה עצה אימהית ומזון לכל מי שמבקש זאת ממנה. היא מגינה על רו ופונה אליו במילים טובות ומקפידה על המשמעת שלו בצורה עדינה. היא גם בעלת חוש הומור, כפי שמסופר בפרק השביעי של הספר, כאשר ארנב חוטף את רו ומשאיר את חזרזיר במקומו וקנגה מעמדיה פנים כאילו היא לא הבחינה בכך שחזרזיר אינו רו וממשיכה לרחוץ אותו באמבטיה של רו, לדאבונו הרב של חזרזיר.

בסרטי וולט דיסני נותרה אישיותה של קנגה ללא שינוי בהשוואה לספרים, אם כי היא נוהגת יותר בהגיון ומאפשרת לרו יותר עצמאות, אך היא ממלאה תפקיד משני יותר בעלילות הסרטים ולא מופיעה בהם לעיתים תכופות יותר כמו רו. בנוסף, בסרטים מתגורר טיגר בבית משלו ולא בביתם של קנגה ורו, אם כי הוא מבקר אצלם לעיתים קרובות. קנגה גם מחבבת גזר.

במשך השנים דובב קולה על ידי ברברה לאדי (1977-1966), ג'ולי מק'ווירטר (1983), פטריסיה פריס (1991-1988), טרס מק'נייל (1999), קת' סוסי (2010-2000) והחל משנת 2011 מדובב קולה על ידי קריסטן אנדרסון-לופז.

בגרסה העברית לסרט הרפתקאותיו של פו הדב דובב קולה של קנגה על ידי שפרירה זכאי ובסרט פו הדב משנת 2011 דובב קולה על ידי מיכל צפיר.

==קישורים חיצוניים==

* [http://disney.wikia.com/wiki/Kanga הדף של קנגה בדיסני-ויקי]

קטגוריה:דמויות ספרותיות
קטגוריה:דמויות מפו הדב
קטגוריה:בעלי חיים בדיוניים
קטגוריה:דיסני: דמויות
קטגוריה:קנגוריים בתרבות
דור גליק

דור גליק (נולד ב-1985) הוא עיתונאי ישראלי, שימש כשליח ערוץ עשר לאירופה עד סגירתו של הערוץ בינואר 2019.

==ביוגרפיה==
דור גליק גדל בכפר סבא. בצעירותו החל ללמוד את השפה הגרמנית. לפני שירותו הצבאי היה חניך במכינת רבין. שירת בגלי צה"ל ככתב המסקר את ועדות הכנסת, ערביי ישראל ואת תחום הרווחה. לאחר מכן שימש כעורך ומגיש מהדורות חדשות בתחנה. לאחר שחרורו כתב במוסף עיתון הארץ, ובשנת 2010 מונה לכתב אתר ynet בברלין, במקביל ביצע התמחות במחלקת חדשות החוץ של העיתון הגרמני "די ולט" במסגרת מלגת חילופי עיתונאים. לאחר שחזר לישראל היה עורך אתר האינטרנט של מכון גתה והנחה ערבי תרבות בנושאים שקשורים ליחסים בין ישראל לגרמניה. כששב לגרמניה עבר התמחות בפרלמנט הגרמני והיה עוזרו של פולקר בק ממפלגת הירוקים, יו״ר ועדת הידידות הפרלמנטרית ישראל-גרמניה. בשנת 2015 החל לשמש ככתב ערוץ עשר בגרמניה ובאירופה כולה. באפריל 2018 קיים ריאיון עם קנצלרית גרמניה אנגלה מרקל.

לגליק תואר ראשון ביחסים בינלאומיים ובהיסטוריה כללית מהאוניברסיטה העברית ותואר שני בהיסטוריה ותאוריה של היחסים הבינלאומיים מבית הספר לכלכלה של לונדון.

==קישורים חיצוניים==
* [https://13news.co.il/10news/Dor_Glick דור גליק] באתר ערוץ עשר
* 

==הערות שוליים==

קטגוריה:חיילי גלי צה"ל
קטגוריה:סגל ערוץ עשר
קטגוריה:עיתונאים ישראלים
קטגוריה:שליחי כלי תקשורת ישראליים לאירופה
קטגוריה:בוגרי האוניברסיטה העברית בירושלים
קטגוריה:בוגרי בית הספר לכלכלה של לונדון
קטגוריה:ישראלים שנולדו ב-1985
יחסי לבנון–קנדה

יחסי לבנון–קנדה הם היחסים הדו-צדדיים בין הרפובליקה הלבנונית לבין קנדה.

לבנונים רבים חיים בקנדה. בנוסף, שתי המדינות חברות בארגון לה פרנקופוני.

==היסטוריה==
ההגירה הלבנונית הראשונה בקנדה נערכה בשנת 1882, כאשר לבנון הייתה עדיין חלק מהאימפריה העות'מאנית. בשנת 1946, כשלוש שנים לאחר שקיבלה את עצמאותה מצרפת, פתחה לבנון קונסוליה ממונטריאול. הקונסוליה שודרגה לדרגת קונסוליה כללית ב-1949. ב-1954, קנדה כוננה יחסים דיפלומטים רשמיים עם לבנון, וב-1958 לבנון פתחה שגרירות באוטווה וקנדה פתחה שגרירות בביירות.

בין 1975 ל-1990, נכנסה לבנון למלחמת אזרחים בין פלגים דתיים שונים במדינה. ב-1985, קנדה סגרה את שגרירותה בלבנון. במהלך מלחמת האזרחים, אלפי פליטים לבנונים היגרו לקנדה, דבר שהפך את קנדה למדינה בה ישנה הכי הרבה גולים לבנונים. קנדה פתחה מחדש את שגרירותה בביירות.

בקנדה יש כ-190 אלף קנדים ממוצא לבנוני, ו-45 אלף קנדים מתגוררים בלבנון.

==יחסי מסחר==
בשנת 2015, הסתכם הסחר בין לבנון לקנדה בכ-142 מיליון דולר קנדי. הייצוא העיקרי של קנדה ללבנון כולל: חלקי כלי רכב, מוצרי רוקחות, חלקי מטוסים, ירקות, מכונות, נייר ועץ. הייצוא העיקרי של לבנון לקנדה כולל: מזון משומר, משקאות, קפה, תבלינים, שמן זית, סוכר וממתקים.

==יחסים דו-צדדיים==
שתי המדינות חתמו על מספר הסכמים דו-צדדיים כגון הסכם הגנה על השקעות זרות (1997), הסכם הובלה אווירית (1998) ומזכר הבנות (2013) במטרה לחזק את שיתוף הפעולה בסחר וההשקעות בין המדינות.

==ביקורים מדיניים==
ביקורי ראשי ממשלות ונשיאי לבנון בקנדה:
*הנשיא אמין ג'ומאייל (1987)
*ראש הממשלה רפיק אל-חרירי (1997)
*הנשיא אמיל לחוד (1999)
*הנשיא מישל סלימאן (2008)
ביקורי ראשי ממשלות קנדה בלבנון:
*ראש הממשלה ז'אן קרטיין (2002)

==יחסים דיפלומטים==
שגרירות לבנון ב[[אוטווה]]
לבנון מחזיקה בשגרירות באוטווה וקונסוליה בהליפקס ומונטריאול. מאידך, קנדה מחזיקה בשגרירות בביירות.

==ראו גם==
*יחסי ארצות הברית-לבנון
*יחסי ישראל–קנדה

==הערות שוליים==
סוקס

סוקס (15 במרץ 1989 – 20 בפברואר 2009) היה החתול של משפחתו של נשיא ארצות הברית ה-42, ביל קלינטון, בתקופת נשיאותו. סוקס נקרא כך בשל הכתמים הלבנים המופיעים בקצות רגליו השחורות, המזכירים בצורתם גרביים (באנגלית: Socks).

== ביוגרפיה ==
סוקס אומץ בשנת 1991 על ידי צ'לסי קלינטון, בתו של ביל קלינטון, כאשר הוא קפץ לזרועותיה בזמן שיצאה משיעור הפסנתר הפרטי שלה. באותם רגעים שיחק סוקס עם אחותו, מידנייט, שאומצה בסופו של דבר על ידי משפחה אחרת.

בבחירות לנשיאות ארצות הברית בשנת 1992 נבחר ביל קלינטון לנשיא ארצות הברית, ובשנת 1993 עבר עם משפחתו ועם סוקס לבית הלבן. באותה עת סוקס היה חיית המחמד היחידה של משפחת קלינטון. סוקס התלווה פעמים רבות למשפחת קלינטון כשביקרו ילדים בבתי ספר ובבתי חולים.

בשנת 1997 אימצה משפחת קלינטון את באדי, כלב מגזע לברדור רטריבר. בעקבות זאת, מרבית תשומת הלב שהוענקה לסוקס נגזלה ממנו לטובת באדי. מאז הפך באדי לשנוא נפשו של סוקס. הילרי קלינטון, הגברת הראשונה של ארצות הברית, אמרה כי . ביל קלינטון, בהתייחסו ליחסים העכורים בין סוקס לבאדי, אמר כי .

לאחר שביל קלינטון הוחלף בבית הלבן על ידי ג'ורג' ווקר בוש בינואר 2001, עזב סוקס את הבית הלבן, ועבר להתגורר אצל בטי קורי, מזכירתו של ביל קלינטון. באדי נשאר בבעלותה של משפחת קלינטון, עד אשר נדרס על ידי מכונית בתאונת דרכים בשנת 2002.

סוקס הומת בהמתת חסד בשנת 2009, לאחר שסבל מסרטן זמן רב.

== בתרבות ==
סוקס כיכב בספר סוקס היקר, באדי היקר - מכתבי ילדים לחיות המחמד הנשיאותיות שנכתב על ידי הילרי קלינטון, ופורסם בשנת 1998. הספר כלל 50 מכתבים שנכתבו על ידי ילדים לסוקס ולבאדי, וכמו כן 80 תמונות שלהם.

== גלריה ==
<gallery>
קובץ:Socks the Cat Explores.jpg|סוקס על הסטנדר בחדר מסיבות העיתונאים של הבית הלבן, 1993
קובץ:Sock and Betty Currie.jpg|סוקס ליד בטי קורי, מזכירתו של ביל קלינטון
קובץ:Photograph of Chelsea Clinton Playing with Socks the Cat in the Oval Office While President William Jefferson Clinton Works at his Desk- 12-24-1994 (6461519327) (cropped1).jpg|צ'לסי קלינטון משחקת עם סוקס בחדר הסגלגל, 1994
קובץ:Photograph of Socks the Cat Peeking into his Christmas Stocking- 12-21-1993 (6461514427) (cropped1).jpg|סוקס מציץ לתוך גרבי חג המולד, 1993
קובץ:Photograph of President William Jefferson Clinton with Socks the Cat Perched on Clinton's Shoulder- 12-20-1993 (6461509201).jpg|סוקס על כתפו של ביל קלינטון, 1993
קובץ:Photograph of Socks the Cat Posing Next to Easter Eggs Decorated with Paw Prints- 04-01-1994 (6461516025) (cropped).jpg|סוקס ליד מספר ביצי פסחא, 1994
קובץ:Photograph of First Lady Hillary Rodham Clinton and Socks the Cat- 12-13-1995 (6461521265) (cropped).jpg|סוקס נח על רגליה של הילרי קלינטון, 1995
</gallery>

==קישורים חיצוניים==

* 

== הערות שוליים ==

קטגוריה:חתולים מפורסמים
קטגוריה:חיות מחמד נשיאותיות בארצות הברית
קטגוריה:משפחת קלינטון
דובלטוב (סרט)

דובלטוב (ברוסית: Довлатов) הוא סרט קולנוע רוסי עטור שבחים בבימויו של אלכסיי גרמן הבן. הסרט הופק באולפני לנפילם בסנקט פטרבורג בשיתוף פעולה עם קרן הקולנוע הרוסי וערוץ 1. מככבים בו מילאן מאריץ', דנילה קוזלובסקי, הלנה סוייקה, ארתור בסצ'אסטני, ילנה ליאדובה וסבטלנה חודצ'נקובה.

העבודה על הסרט התחילה בתחילת 2015, מרבית הצילומים נערכו בסנקט פטרבורג והושלמו בתחילת 2017. הסרט הוקרן לראשונה במסגרת פסטיבל הסרטים הבינלאומי בברלין וזכה בפרס "דב הכסף" על עיצוב התלבושות. הסרט הופץ להקרנות מסחריות במשך ארבעה ימים מ-1 במרץ עד 4 במרץ 2018 ולאחר מכן היה נגיש לצפייה בשירותי נטפליקס. במהלך ההקרנות המסחריות בקולנוע הסרט הכניס סכום של 79,248,894 מיליון רובלים. הוקרן גם במסגרת פסטיבל הסרטים הבינלאומי חיפה ה-35 במספר.

== תקציר עלילת הסרט ==
בסרט מוצגים ארבעה ימים בשנת 1971 בחייו של הסופר המפורסם סרגיי דובלטוב. הסרט צולם כרומן ביוגרפי, מוצגים בו גם סצנות של שיחות רבות של הגיבור עם משורר צעיר בשם יוסף ברודסקי.

==הפקה==
אלכסיי גרמן הקדיש תשומת לב רבה לפרטים הקטנים ביותר וכך למשל הקפיד להציג את מראה העיר לנינגרד בשנות השבעים של המאה העשרים, את קפה "סייגון", תיאטרון הדרמה הגדול, אולפן הסרטים "לנפילם", כל זאת הופכים את הסרט לא רק לדרמה ביוגרפית, אלא לדיוקן של תקופה.

=== ליהוק ===
שמו של השחקן הראשי נשמר במשך זמן רב בסוד. ב-2 בספטמבר 2015 נודע כי מדובר בשחקן הסרבי מילאנו מאריץ' (Милан Марић), שאליו הצטרפו השחקנים: ילנה ליאדובה, דנילה קוזלובסקי, אנטון שאגין, ארתור בסצ'אסטני וסבטלנה חודצ'נקובה.

== קישורים חיצוניים ==

* [https://www.kinobusiness.com/movies/dovlatov/ "דובלטוב"] באתר kinobusiness
*[https://www.kinopoisk.ru/film/dovlatov-2018-893988/ "דובלטוב"] באתר Kinopoisk.ru
*[https://web.archive.org/web/20180415190602/https://kino.1tv.ru/serials/dovlatov דובלטוב] באתר 1tv.ru
*[https://www.jer-cin.org.il/he/movie/25824 דובלטוב] באתר סינמטק ירושלים

==הערות שוליים==

קטגוריה:לנפילם
קטגוריה:סרטי 2018
קטגוריה:סרטי הערוץ הראשון ברוסיה
קטגוריה:סרטים ביוגרפיים רוסיים
קטגוריה:סרטים על סופרים
Google Contacts

Google Contacts היא מערכת המאפשרת ניהול של אנשי הקשר בשירות מקוון וחינמי. האפליקציה פותחה על ידי חברת גוגל, המשלבת את השירותים של גוגל פלוס, ג'ימייל ועוד. האפליקציה זמינה לרוב המכשירים הניידים למשל, בלקברי, Windows אייפון, אנדרואיד, Symbian, iOS ועוד. התוכנה הושקה לראשונה ב-3 במרץ 2015 והייתה מיועדת למכשירי Android בלבד.

== תכונות ==
* מיון של אנשי הקשר לקבוצות או תגיות וסידור לפי שם פרטי או שם משפחה
* שינויים באנשי הקשר הנשמרים באופן אוטומטי
* כפילות של אנשי הקשר לצורך סידור אישי
* שחזור אנשי הקשר במידה והמידע נמחק מן האפליקציה
* חיפוש
* יצירת קשר דרך רשתות חברתיות
* קיצורי דרך לאנשי הקשר בתוך מסך הבית
* שילוב מוצרים שונים של חברת גוגל. למשל, שירות האימייל

== ביקורת ==
לאחר הוספת האופציה שאפשרה להוסיף תמונות לאנשי הקשר במכשירי ה־Android, המערכת קיבלה ביקורת על תמיכה בתמונות ברזולוציה נמוכה ביותר המוגבלת על ידי 96x96 פיקסלים. בעיה זו תוקנה לאחר שבוע והתוכנה החלה לתמוך בתמונות בעלי רזולוציה 720x720 פיקסלים לפחות. נכון ל-22 בינואר 2017, משתמשי גוגל בעלי חשבון עסקי לא יכולים להשתמש בפונקציה זו אלא אם עודכנה גרסתם.

== קישורים חיצוניים ==
* 

== הערות שוליים ==

קטגוריה:גוגל
קטגוריה:תוכנות שהושקו ב-2015
יחסי אתיופיה–סרביה

יחסי אתיופיה–סרביה הם היחסים הדיפלומטיים הרשמיים שבין הרפובליקה הפדרלית הדמוקרטית של אתיופיה לבין הרפובליקה של סרביה. בשתי המדינות קהילות גדולות של נוצרים אורתודוקסים, אתיופיה היא אחת מהתומכות הגדולות ביותר בסרביה בסוגיית קוסובו.

== היסטוריה ==
=== תקופת יוגוסלביה ===
אתיופיה ניהלה קשרים עם הרפובליקה הפדרלית הסוציאליסטית של יוגוסלביה מאז שנת 1952 והצטרפה לגוש המדינות הבלתי-מזדהות שזו הקימה מיד לאחר היווסדו. יוסיף ברוז טיטו העניק למנהיג האתיופי הרוחני היילה סלאסי, קיסר אתיופיה תואר אזרחות כבוד בעיר בלגרד, בירת המדינה.

הספינה הראשונה של חיל הים האתיופי הייתה מתנה מיוגוסלביה. כאות הוקרה, קיבל יוסיף ברוז טיטו במתנה וילה באדיס אבבה, בירת אתיופיה. הווילה משמשת דהיום כשגרירות סרביה באתיופיה.

=== יחסים מודרניים ===
ב-27 בינואר 2012, נפגשו שני שרי החוץ של שתי המדינות באדיס אבבה על מנת לדון בעמדתה של אתיופיה בסכסוך סרביה-קוסובו, במהלך הביקור חתמו שני השרים על מזכר הבנות בין שתי המדינות.

== ייצוג ==
* סרביה מיוצגת באתיופיה בדרג השגרירות באמצעות שגרירות רשמית שהיא מחזיקה באדיס אבבה, בירת המדינה.
* אתיופיה אינה מיוצגת בסרביה בשום דרג, הן בדרג השגרירות והן בדרג הקונסולרי. השגרירות המייצגת שלה בסרביה היא זו שהיא מחזיקה ברומא, בירת איטליה.

== קישורים חיצוניים ==
* [http://www.mfa.gov.rs/en/foreign-policy/bilateral-issues/96-bilateral-issues/12273-ethiopia BILATERAL ISSUES WITH FOREIGN COUNTRIES - Ethiopia], אתר משרד החוץ הסרבי
* [http://www.mfa.gov.rs/Embassies/adisabeba/aabeba_e.html Serbian Ministry of Foreign Affairs: direction of the Serbian embassy in Adis Abeba], אתר משרד החוץ הסרבי
* [http://www.mfa.gov.rs/Embassies/adisabeba/etiopia_e.html Serbian Ministry of Foreign Affairs: direction of the Ethiopian embassy in Rome], אתר משרד החוץ הסרבי

== הערות שוליים ==
איציק פצצתי

עומר מור (נולד ב-27 בפברואר 1985 ברחובות), המוכר בשם הבמה איציק פצצתי, הוא מפיק מוזיקלי, נגן גיטרה, זמר, אמן ביטבוקס ושחקן ישראלי זוכה פרס קיפוד הזהב בקטגוריית המוזיקה ובקטגוריית הכתיבה למחזות "העיר הזאת" ו"תיכון מגשימים".

==קריירה==
מור החל את דרכו כמפיק בלהקת "המופע של ויקטור ג'קסון" בה היו חברים עומר הברון ועמית אולמן. הלהקה עסקה בסגנון ההיפ הופ ובמחוות להיפ הופ הישראלי של שנות ה-90. את דרכו בתיאטרון החל במחזה "העיר הזאת", מחזה ראפ בלשי יחד עם חברי להקת ויקטור ג'קסון והשחקנים רוני רוקט ודורית ליליין במסגרת תיאטרון האינקובטור. ההצגה הפכה לאחת מההצגות המצליחות של התיאטרון ונשלחה להופיע באירופה. ההצגה הייתה אמורה להשתתף בפסטיבל הפרינג' באדינבורו שבסקוטלנד אך עקב מחאת אנשי תנועת BDS בוטל המופע.

ב-2018 הפיק מוזיקלית את מופע הפתיחה של 70 שנים לפסטיבל ישראל שנקרא היפהופלנד ועסק בתרבות ההיפ הופ הישראלית.

ב-2020 הוציא את אלבומו הראשון, "שירים".

ב-2024 הוציא את אלבומו השני, "אלבום עירוני".

==הפקות בולטות==
{| class="wikitable"
|-
! אלבומים ושירים !! זמר !! שנה
|-
| ברוכים הבאים לפתח תקווה || נצ'י נצ' || 2015
|-
| שפל וגאות || נצ'י נצ' || 2017
|-
| חצי סוגריים || פדרו גראס || 2017
|-
| בואו לפני || ג'ימבו ג'יי || 2017
|-
| Lady falling down || מיכל לוטן || 2017
|-
| אחת || אקו || 2018
|-
| מה ראפרים רוצים || ג'ימבו ג'יי || 2019
|-
|My Thought || אבבה דסה || 2019
|-
|דג לייף || הדג נחש || 2023
|}

==קישורים חיצוניים==

* 
* 
* 

==הערות שוליים==

2018 02
קטגוריה:מוזיקאים ישראלים
קטגוריה:שחקני תיאטרון ישראלים
קטגוריה:אמנים ישראלים הידועים בשם במה
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:זוכי פרס קיפוד הזהב
קטגוריה:ישראלים שנולדו ב-1986
קטגוריה:רחובות: אישים
החלטה 1808 של מועצת הביטחון של האו"ם

החלטה 1808 של מועצת הביטחון של האו"ם היא החלטה של מועצת הביטחון של האו"ם שעברה במועצת הביטחון של האו"ם במהלך ישיבה 5,866, ב-15 באפריל 2008. ההחלטה ביקשה לטפל במצב המתמשך והמסלים בגאורגיה, מצב בו קיימות שתי ישויות בתוך גאורגיה המתיימרות להיות מדינות. הן לא מוכרות על ידי האו"ם. ההחלטה התקבלה בעקבות הסלמה בקרבות שבין גאורגיה למחוזות המורדים שבה. המטרה העיקרית של ההחלטה הייתה להרחיב את סמכויות של משלחת המשקיפים של האו"ם בגאורגיה, אשר רובה הייתה מורכבת מכוחות שמירת שלום רוסיים.

== ראו גם ==
* אבחזיה
* דרום אוסטיה
* מלחמת גאורגיה–רוסיה

== קישורים חיצוניים ==
* [https://undocs.org/S/RES/1808(2008) Text of the Resolution at undocs.org]

== הערות שוליים ==

קטגוריה:החלטות מועצת הביטחון של האו"ם ב-2008
קטגוריה:החלטות מועצת הביטחון של האו"ם בנוגע לאבחזיה
קטגוריה:החלטות מועצת הביטחון של האו"ם בנוגע לגאורגיה
אלי כזרי

אליהו (אלי) כזרי (נולד ב-1967) הוא קצין משטרה ישראלי בדרגת ניצב בדימוס. בתפקידו האחרון שירת כמזכיר הביטחוני לשר לביטחון הפנים.

==ביוגרפיה==
כזרי התגייס למשטרת ישראל ב-1989. שירת בתפקידי מודיעין ובילוש ביחידה המרכזית של מחוז ירושלים. ב-2005 מונה למפקד תחנת הראל. ב-2007 מונה לקצין אג"ם של מרחב דוד. ב-2009 מונה למפקדה הראשון של תחנת לב הבירה. בספטמבר 2011 מונה לסגן מפקד מרחב ציון במחוז ירושלים, בספטמבר 2013 מונה מפקד מרחב לכיש. ב-2016 במקומו מונה אילן פרץ וכזרי מונה למפקד מרחב ציון.

בינואר 2018 מונה לסגן מפקד מחוז ירושלים.

במרץ 2021 מונה למזכיר הביטחוני של השר לביטחון הפנים.<ref></ref>

ב-2023 פרש ממשטרת ישראל.

כזרי נשוי ואב לארבעה.

==הערות שוליים==

קטגוריה:ישראלים שנולדו ב-1967
קטגוריה:ניצבי משטרת ישראל
קטגוריה:מזכירים ביטחוניים לשר לביטחון הפנים
שרה קובליוב

שרה קובליוב (נולדה 13 באפריל 2002) היא אמנית לחימה ישראלית, אלופת אירופה וסגנית אלופת העולם בג'ו ג'יטסו לשנת 2017. סגנית אלופת אירופה שנת 2023

==ביוגרפיה==
קובליוב נולדה חרשת למשפחת חרשים. יש לה שני אחים, אחד גדול ממנה והשני קטן ממנה. מתגוררת בנתניה. בגיל 12 החלה להתאמן באיגרוף תאילנדי, ובמהלך האימונים נחשפה לאמנות הלחימה ג'ו ג'יטסו והחלה להתאמן בה. ב-19 במרץ 2017, בגיל 15 בלבד, השתתפה באליפות העולם בג'ו ג'יטסו עד גיל 21 שנערכה באתונה בקטגוריית משקל 48 ק"ג, וזכתה במדליית כסף. ב-29 באוקטובר 2017, זכתה קובליוב במדליית זהב באליפות אירופה.

==קישורים חיצוניים==
*
* 

קטגוריה:אמניות לחימה ישראליות
קטגוריה:אמני לחימה ישראלים
קטגוריה:חירשות ישראליות
קטגוריה:ישראליות שנולדו ב-2002
קטגוריה:ישראלים שנולדו ב-2002
Louboutins

Louboutins (בעברית: לובוטין) הוא שיר של הזמרת והשחקנית ג'ניפר לופז. הוא נכתב על ידי The-Dream וטריקי סטיוארט והופק על ידיהם ועל ידי קוק הארל. השיר במקור היה מיועד לזמרת ברנדי נורווד, אך בעקבות עזיבתה של נורווד את חברת התקליטים "אפיק רוקרדס" השיר עבר ללופז.

השיר הגיע אל המקום הראשון במצעד שירי הדאנס קלאב.

== רקע ==
במהלך ריאיון למגזין וייב בנובמבר 2009, גילה טריקי סטיוארט כי הוא עובד על שיר עם לופז. בנוסף הוא חשף כי השיר היה מיועד במקור לזמרת ברנדי נורווד שהקליטה במקור את השיר אחרי שיצא אלבומה Human ב-2008 אך בגלל העזיבה של ברנדי את אפיק השיר עבר ללופז.

נורווד עצמה גם הודתה שהשיר היה במקור שלה ואמרה: "זה נכון' היה לי שיר בשם 'Louboutins אהבתי אותו ואני עדיין אוהבת אותו בטירוף, אבל אלוהים אף פעם לא מברך אותך עם ברכתו של אדם אחר". דה-דרים לא רצה שלא יקרה כלום עם השיר ולכן הציע אותו ללופז שמאוד אהבה אותו. כריסטיאן לובוטין אמר שהוא "מחמיא" ללופז על כך שהקליטה שיר על עיצובי הנעליים שלו והיה אסיר תודה על כך ששאלה אם היא מבטאת את השם נכון.

השיר במקור היה אמור לצאת כסינגל הראשון מתוך אלבומה השביעי ?Love אך שלופז עברה לחברת ההקלטות "איילנד רקורדס" השיר לא נכנס לאלבום. השיר הוא שיר אלקטרוני ו-R&B ומבחינה לירית הוא משמש כשיר להעצמה נשית על ידי שימוש בחברת הנעליים לובוטין כמטאפורה. בשיר לופז מדברת על כך שנשים צריכות לעזוב את היחסים הרעים שלהם עם הראש מורם גבוה.

== הופעת בכורה ==
לופז חשפה את השיר לראשונה בטקס ה-AMA ויום לאחר מכן עשה את השמעת הבכורה שלו ברדיו בתחנת הרדיו KIIS-FM ולאחר מכן ב-8 בדצמבר 2009 הוא שוחרר באופן רשמי וב-21 בדצמבר הוא שוחרר גם באופן רשמי להורדה דיגיטלית בארצות הברית וקנדה.

השיר הגיע למקום הראשון במצעד שירי הדאנס בארצות הברית אך נכשל מלהיכנס למצעד הבילבורד בעיקר בגלל השמעות נמוכות ברדיו. לשיר לא יצא קליפ בשל המעבר של לופז מחברת ההקלטות אפיק רקורדס ובעקבות כך גם כל קידום נוסף של השיר בוטל.

== מיקומי שיא ==

== היסטוריית יציאות ==
{| class="wikitable"
!מדינה
!תאריך
!פורמט
!חברת תקליטים
|-
|ארצות הברית
|8 בדצמבר 2008
|מיינסטרים איירפליי
|אפיק
|}

== קישורים חיצוניים ==

==הערות שוליים==

קטגוריה:שירי 2009
קטגוריה:סינגלים מ-2009
קטגוריה:שירי ג'ניפר לופז
קטגוריה:שירים באנגלית
קטגוריה:שירים על הנעלה
קטגוריה:סינגלים בהוצאת אפיק רקורדס
על האזור (סרט)

על האזור (ברוסית: На районе) הוא שמו של סרט דרמה רוסי בבימויה של אולגה זוייבה, שזהו גם סרט הביכורים שלה. דנילה קוזלובסקי שמגלם את התפקיד הראשי, גם מפיק את הסרט.

הסרט יצא להקרנות מסחריות ב-27 בספטמבר 2018

==תקציר עלילת הסרט==
ולדימיר וקיסה הם חברים טובים מולדיווסטוק המרוויחים כסף מפעילויות בלתי חוקיות. הם נהנים מאוד מהרווחים ומבלים היטב, עד שאחת הפעילויות שלהם מציבה את חברותם במבחן ומאלצת אותם לתהות מי הם באמת.
== דמויות ושחקנים ==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית
! שם הדמות
! אודות הדמות
|-
| איליה מלאנין || וובה (ולדימיר) ||
|-
| דנילה קוזלובסקי || אנדריי קיסה ||
|-
| ולדימיר חצקביץ' || מישה ||
|-
| אולגה זוייבה || ||
|}

== קישורים חיצוניים ==

*[https://russia.tv/brand/show/brand_id/63107 "על האזור"] באתר רוסיה-1
*[http://marsme.ru/ru/project-na-rajone "על האזור"] באתר חברת Mars Media
*[https://www.kinopoisk.ru/film/na-rayone-2018-998805/ "על האזור"] באתר Kinopoisk.ru
*[http://www.kino-teatr.ru/kino/movie/ros/122232/annot/ "על האזור"] באתר kino-teatr.ru

==הערות שוליים==

קטגוריה:ולדיווסטוק בקולנוע
קטגוריה:סרטי 2018
קטגוריה:סרטי דרמה רוסיים
קטגוריה:סרטים ברוסית
החלטה 1901 של מועצת הביטחון של האו"ם

החלטה 1901 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד במועצת הביטחון של האו"ם במהלך ישיבה 6,243, ב-16 בדצמבר 2009. לאחר שהזכירה בישיבה את ההחלטות הקודמות בנושא: 935 (1994), 1503 (2003) ו-1534 (2004), החליטה המועצה כי בית הדין לפשעי מלחמה ברואנדה לא ישלים את עבודתו עד תחילת שנת 2010.

ההחלטה האריכה את המנדט של בית הדין הפלילי לפשעי מלחמה ברואנדה עד ל-30 ביוני 2010 ואם עד אז לא נסגרו כל התיקים, אז כל שופט באופן פרטני יכול להגיש בקשה להארכת המנדט שלו עד לתאריך 31 בדצמבר 2012. ההחלטה גם שינתה מספר סעיפים בחוקה של בית הדין הפלילי הבינלאומי בהאג, הולנד.

== ראו גם ==
* רצח העם ברואנדה
* בית הדין הפלילי הבינלאומי
* פשע מלחמה

== קישורים חיצוניים ==
* [https://undocs.org/S/RES/1901(2009) Text of the Resolution at undocs.org]

1901
קטגוריה:החלטות מועצת הביטחון של האו"ם